അതിര്ത്തി കമാന്റര് തല ചര്ച്ച പട്രോളിംഗ് തുടരും ഗോഗ്ര ഹോട്സ്പ്രിംഗില് നിന്നു പിന്മാറാന് ചൈനയോട് ആവശ്യപ്പെട്ട് ഇന്ത്യ ന്യൂഡല്ഹി: കമാന്റര്തല ചര്ച്ചയില് ശക്തമായ ആവശ്യങ്ങള് മുന്നില്വെച്ച് ഇന്ത്യ. ഗോഗ്ര ഹോട്സ്പ്രിംഗ് മേഖലയില് നിന്നുള്ള ചൈനയുടെ പിന്മാറ്റവും ദെപ്സാങ്ങില് ഇന്ത്യയുടെ പട്രോളിംഗ് തടയരുതെന്നുമുള്ള നിര്ദ്ദശമാണ് ഇന്ത്യ മുന്നില്വെച്ചത്. കോര് കമാന്റര് തലത്തിലെ 12ാമത് യോഗത്തിലാണ് ഇന്ത്യ ആവശ്യം ഉന്നയിച്ചത്. ചൈനുടെ അതിര്ത്തി ഭാഗത്തുള്ള മോള്ഡയിലാണ് ഇരുസൈനിക ഉദ്യോഗസ്ഥരും വിദേശകാര്യവകുപ്പ് പ്രതിനിധികളും കൂടിക്കാഴ്ച നടത്തിയത്. ഇന്നലെ രാവിലെ പത്തരമണി മുതലാണ് ചര്ച്ചകള് ആരംഭിച്ചത്. രാത്രി ഏഴുമണി വരെ ചര്ച്ചകള് നീണ്ടു. ഒരുവര്ഷത്തോളമായി വിവിധ ഘട്ടങ്ങളിലായി ചര്ച്ചകള് നടക്കുകയാണ്. ഇതില് 9ാം ഘട്ടം വരെ ചൈന ചര്ച്ചകളിലെ തീരുമാനം നടപ്പാക്കിയിരുന്നില്ല. ലഡാക് മേഖലയിലേക്ക് പതിവിന് വിപരീതമായി ഇന്ത്യ സൈനിക ക്യാമ്ബുകള് സ്ഥാപിച്ചത് ചൈനയ്ക്ക് തിരിച്ചടിയായി. കാലാവസ്ഥ കഠിനമായതും ചൈനയുടെ എല്ലാ കണക്കു കൂട്ടലുകളും തെറ്റിച്ചു. അരലക്ഷത്തിലധികം സൈനികരെ ആരോഗ്യപ്രശ്നം കാരണം പിന്വലിക്കേണ്ടിവന്നതും ചൈനയ്ക്ക് വിനയായി. തുടര്ന്നുള്ള ചര്ച്ചകളിലാണ് പാംഗോങ് തടാക തീരത്തുനിന്ന് പിന്മാറ്റം ഇരുസേനാ വിഭാഗങ്ങളും ആരംഭിച്ചത്. എന്നാല് കഴിഞ്ഞ മാസവും അതിര്ത്തിയില് ചൈനീസ് സൈനികരുടെ സാന്നിദ്ധ്യം ഇന്ത്യന് ഡ്രോണുകള് കണ്ടെത്തിയിരുന്നു.